सरकारि उकिल अतुल साडेआ फोरमायदोंदि, एनडिपिएस बिजिरसालिया सानैखौबो 20 अक्टबरसिमनि थाखाय आयेनारि बेंखनथायाव दैथाय हरबाय। जरखा बिजिरसालिया बेनि सिगां रिया आरो बिनि फंबाइनि जामिननि आरजलाइखौ बोखारनानै होखांबाय। बेनि उनाव बियो जामिननि थाखाय बम्बे हाइ कर्टयाव थांदोंमोन । इडिनि गेजेरजों रियानि मबाइल फननिफ्राय मोन्नाय चेटिंखौ फोसावनायनि उनाव एनसिबिआ बे केसखौ नायबिजिरनो जागायदोंमोन। ड्राग्स चेटआ सोराङाव फैनायनि उनाव एनसिबिआ दीपिका पाडुकन, सारा आली खान, श्रद्धा कापुर आरो करिश्मा प्रकाशनाव सोंथि सोंखांबाय। इडिआ सुशान्त केसजों सोमोन्दो गोनां रां थगायनायनि केसखौ नायबिजिर गासिनो।